حالیہ حملے میں؛

غزہ میں صھیونیت کے ہاتھوں 41 سے زیادہ مسجدیں تباہ

رسا نیوز ایجنسی – غزہ وقف بورڈ اور ادارہ مذھبی امور نے غزہ پٹی پر صھیونیوں کے حالیہ حملے میں 41 سے زیادہ مسجدوں کے تباہ ہونے کی اطلاع دی ۔

خبر کا کوڈ: ۷۰۹۴

تاریخ: ۰۳ آبان ۲۰۱۴ - ۱۳:۳۷

رسا نیوز ایجنسی کی رپورٹ کے مطابق، غزہ وقف بورڈ اور ادارہ مذھبی امور نے گذشتہ روز 2 اگست کو اپنے صادرہ کردہ بیانیہ میں کہا: غاصب اور اسلام دشمن صھیونیت کے غزہ پر حملے کے آغاز سے آج تک 41 مسجدیں مکمل طور سے منھدم اور 120 مسجدوں کو شدید نقصان پہونچا ہے ۔

غزہ وقف بورڈ نے اعلان کیا: غاصب صھیونی فوجیوں کے حملہ میں ابھی تک بزرگان دین کے 10 مقبرے اور زکات یکجا کرنے کے 3 مرکز منھدم ہوگئے ہیں ۔

اس بیانیہ میں آیا ہے : غاصب صھیونی فوجی بسا اوقات جان بوجھ کر نماز گزاروں پر حملہ کرتے ہیں کہ جو شھیدوں کی تعداد میں اضافہ کا سبب ہے ۔